Grojogan Dlundung

Grojogan Dlundung ya iku salah sawijining wisata grojogan ing Mojokerto. Grojogan Dlundung iki dumunung ing Désa Ketapanrame, Kacamatan Trawas, Kabupaten Mojokerto, Propinsi Jawa Wétan. Wisata iki ana ing tlatah Wana Wisata Dlundung, ing alas lereng Gunung Welirang. Wisata Grojogan Dlundung mlebu alas sing dilindhungi marang Perhutani KPH Pasuruan. Wisata iki nduweni amba kira-kira 4,5 hèktar.

 Kahanan umum 
Grojogan Dlundung nduweni dhuwur watara 50-60 mèter. Kanggo nyedhaki area grojogan, pengunjung bakal ngliwati tangga beton. Dalan ing tlatah iki wis diaspal kanthi rapi lan dicet werna-werni. Saliyane nyuguhake panorama grojogan ing tengah alas, uga ana gedhong gaya Eropa kang digunakake gawe ruang kesehatan lan kamar mandhi. Kajaba iku, ana mushola sing dibangun ing ndhuwur blumbang lan ana taman Omah Kelinci.

Saliyane iku, ana sarana kayata warung jajanan, toko oleh-oleh, spot foto, panggung Paseban gawe pentas seni lan papan perkemahan. Ing area perkemahan iki, bisa nganti 150 tenda bisa digunakake.

Grojogan Dlundung bukak saben dina, wiwit jam 07.30-16.00 WIB. Mligine dina Minggu, bukak wiwit jam 06.00-16.30 WIB. Kanggo mlebu wisata iki, pengunjung dikenai biaya Rp. 10.000 kanggo wong diwasa lan Rp. 7.500 kanggo bocah-bocah. Dene rega karcis kanggo preian nasional utawa akhir minggu, ya iku Rp 12.500 kanggo wong diwasa lan Rp 10.000 kanggo bocah. Kajaba iku, ana tambahan parkir, Rp 3000 kanggo motor lan Rp. 10.000 kanggo mobil.

Jarak wisata Grojogan Dlundung saka kutha Mojokerto dawane watara 38 kilomèter kanthi wektu tempuh 1 jam 10 menit. Dene jarake saka kantor Kecamatan Trawas watara 2,4 kilomèter. Rute saka kantor kecamatan Tarwas, mung belok nengen mlebu dalan wisata.

 Mitos 
Adhedhasar mitos-mitos kang sumebar ing masyarakat, grojogan Dlundung biyen dadi papan adus para bidadari. Para bidadari iki ngagem selendang saka pelangi.

Kajawi punika ugi wontên mitos ingkang ngandharaken bilih grojogan Dlundung menika minangka papan adus para raja jaman biyen. Mitos iki dikuwatake kanthi panemuan barang-barang antik, kayata piring emas.

 Gladri 

 Uga delengen 

 Grojogan Coban Lanang
 Grojogan Madakaripura
 Grojogan Coban Randha
 Grojogan Coban Rais
 Grojogan Watu Lapis

 Rujukan 

Kategori:Papan wisata ing Jawa Wétan
Kategori:WikiPlesir